《黄龙南禅师真赞》
宋代·黄庭坚

我手何似佛手，日中见斗。
我脚何似驴脚，锁却狗口。
生缘在甚麽处，黄茆里走。
乃有北溟之鲲，揭海生尘。
以长觜鸟啄其心肝肺，乃退藏於密。
待其化而为鹘，与之羽翼，九万里则风斯在下矣。
自为炉而熔凡圣之铜，乃将图南也。
道不虚行，是谓无功之功。
偏得其道者，一子一孙而已矣。
得其者，皆为万物之宗。
工以丹墨，得皮得骨。
我以无舌，赞水中月。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。